Baba sterf ná pa glo oor haar ryArgieffoto: https://pixabay.com ŉ Elf maande oue baba is Woensdagmiddag dood nadat haar pa glo per ongeluk oor haar gery het by die gesin se huis in The Hague, Delft, in Kaapstad. Daily Voice berig die pa het van die werk af teruggekeer en in trurat met sy Isuzu-bakkie by die erf ingery. Hy het na bewering nie sy babadogtertjie agter die voertuig gesien nie en oor haar gery. Volgens die berig is die baba na ŉ nabygeleë brandweerstasie gehaas waar noodbehandeling op haar toegepas is. Sy is egter kort daarna dood verklaar. Lt.kol. Andrè Traut, woordvoerder van die polisie, het aan Maroela Media bevestig ŉ saak van strafbare manslag is aanhangig gemaak. Hy het gesê die omstandighede rakende die voorval word nog ondersoek.